94/371/EY: Neuvoston päätös, tehty 20 päivänä kesäkuuta 1994, tietyntyyppisten munien markkinoille saattamista koskevista erityisistä terveysvaatimuksista



Virallinen lehti nro L 168 , 02/07/1994 s. 0034 - 0035

Suomenk. erityispainos Alue 3 Nide 58 s. 0226

Ruotsink. erityispainos Alue 3 Nide 58 s. 0226



NEUVOSTON PÄÄTÖS, tehty 20 päivänä kesäkuuta 1994, tietyntyyppisten munien markkinoille saattamista koskevista erityisistä terveysvaatimuksista (94/371/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1) ja erityisesti sen liitteessä II olevan 2 luvun ensimmäisen luetelmakohdan, sekä katsoo, että yhteisön sisäiseen kauppaan sovellettavat yleiset säännökset ovat jo direktiivin 92/118/ETY II luvussa; kuitenkin on tarpeen vahvistaa munien markkinoille saattamisessa sovellettavat terveysvaatimukset mainitun direktiivin liitteessä II olevan 2 luvun mukaisesti; etusijalle on asetettava tietyt kananmunien luokat, jotka on tarkoitettu suoraan ihmisravinnoksi ja joita ei käytetä hygienia- ja terveysongelmista munavalmisteiden tuotannossa ja saattamisessa markkinoille 20 päivänä kesäkuuta 1989 annetussa neuvoston direktiivissä 89/437/ETY(2) tarkoitettujen munavalmisteiden tuotantoon, edellä tarkoitetut vaatimukset olisi vahvistettava ottaen huomioon tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1970/90(3) ja tietyistä munien kaupan pitämisen vaatimuksista annetun asetuksen (ETY) N:o 1907/90 soveltamista koskevista yksityiskohtaisista säännöistä annetun komission asetuksen (ETY) N:o 1274/91(4) säännökset, ja pysyvä eläinlääkintäkomitea ei ole antanut puoltavaa lausuntoa, ON TEHNYT TÄMÄN PÄÄTÖKSEN: 1 artikla 1 Tässä päätöksessä sovelletaan asetuksen (ETY) N:o 1907/90 ja asetuksen (ETY) N:o 1274/91 määritelmiä. 2 Kuitenkin tässä päätöksessä 'munilla` tarkoitetaan ihmisravinnoksi tarkoitettuja kananmunia, jotka kuuluvat seuraaviin tyyppeihin: - A-luokan munat, - B-luokan jäähdyttämättömät ja säilömättömät munat, - luokittelemattomat munat. 3 Tätä päätöstä ei sovelleta munavalmisteiden tuotantoon tarkoitettuihin tai direktiivin 89/437/ETY mukaisesti hyväksytyille elintarvikealan yrityksille toimitettuihin muniin, mikäli tämä käyttötarkoitus on selvästi merkitty niiden pakkauksiin, sanotun kuitenkaan rajoittamatta 5 artiklan soveltamista. 2 artikla Munat on säilytettävä kuivassa ja auringonvalolta suojattuina tuottajan tiloista kuluttajalle myyntiin saakka ja ne on varastoitava ja kuljetettava mieluiten tasaisessa lämpötilassa. 3 artikla 1 Munat on toimitettava kuluttajalle enintään 21 päivän kuluessa munintapäivästä, sanotun kuitenkaan rajoittamatta asetuksen (ETY) N:o 1274/91 1 artiklassa säädettyjen keräys- ja pakkausmääräaikojen noudattamista. 2 Viimeinen myyntipäivä vastaa vähimmäissäilyvyysaikaa vähennettynä seitsemällä päivällä. 3 Ne jäsenvaltiot, jotka tämän päätöksen tiedoksiantamisen päivänä soveltavat alueellaan erityisiä vaatimuksia, jotka koskevat: a) munien varastointi- ja kuljetuslämpötiloja tai b) merkintöjä, joiden tarkoituksena on antaa kuluttajalle tietoja noudatettavista hygieniasäännöistä, voivat pitää voimassa nämä vaatimukset noudattaen perustamissopimuksen yleisiä määräyksiä. Edellä b kohdassa tarkoitettu merkintä voidaan asettaa paikalleen kuluttajalle myynnin yhteydessä, ellei sitä kiinnitetä pakkaukseen pakkaamossa. 4 artikla Asetuksen (ETY) N:o 1907/90 2 artiklan 3 kohdassa tarkoitetun toiminnan osalta tämän päätöksen 3 artiklan 2 kohdassa tarkoitettu vähimmäissäilyvyysaika on ilmoitettava selvästi kuluttajalle käyttäen: i) myyntilaatikkoon tai kuljetusvälineeseen kiinnitettävää merkkiä; ii) pakkaukseen kiinnitettävää tai kuluttajalle munien oston yhteydessä annettavaa painettua tiedonantoa. 5 artikla Laitoskeittiöissä, mukaan lukien ravintolat, ja munavalmisteiden ja munapohjaisten tuotteiden muussa kuin teollisessa valmistuksessa voidaan käyttää ainoastaan asetusten (ETY) N:o 1907/90 ja (ETY) N:o 1274/91 mukaisesti pieniin tai suuriin pakkauksiin pakattuja munia tai direktiivin 89/437/ETY mukaisia munavalmisteita. 6 artikla Jäsenvaltioiden on toteutettava tarvittavat toimenpiteet tässä päätöksessä, erityisesti 3 artiklan 1 kohdassa, määrättyjen sääntöjen noudattamisen varmistamiseksi. Vaikeuksien ilmetessä sovelletaan direktiivin 89/662/ETY asiaa koskevia säännöksiä. 7 artikla Tätä päätöstä tarkastellaan uudelleen 30 päivään kesäkuuta 1996 mennessä sen jälkeen, kun eläinlääkintäalan tiedekomitea on antanut lausuntonsa varastoinnin ja kuljetuksen yhteydessä noudatettavista aika- ja lämpötilasuhteista direktiivin 92/118/ETY 18 artiklan mukaisesti. 8 artikla Tätä päätöstä sovelletaan viimeistään 1 päivästä tammikuuta 1995. 9 artikla Tämä päätös on osoitettu kaikille jäsenvaltioille. Tehty Luxemburgissa 20 päivänä kesäkuuta 1994. Neuvoston puolesta Puheenjohtaja G. MORAITIS (1) EYVL N:o L 62, 15.3.1993, s. 49 (2) EYVL N:o L 212, 22.7.1989, s. 87. Asetus sellaisena kuin se on viimeksi muutettuna asetuksella 91/684/ETY (EYVL N:o L 376, 31.12.1991, s. 38). (3) EYVL N:o L 173, 6.7.1990, s. 5. Asetus sellaisena kuin se on muutettuna asetuksella (ETY) N:o 2617/93 (EYVL N:o L 240, 25.9.1993, s. 1). (4) EYVL N:o L 121, 15.5.1991, s. 11. Asetus sellaisena kuin se on viimeksi muutettuna asetuksella (EY) N:o 3300/93 (EYVL N:o L 296, 1.12.1993, s. 52).